**JEGYZŐKÖNYV**

amely készült 2018. január 18. napján 11 óra 00 perc kezdettel a **Létesítménygazdálkodási és Épületüzemeltetési Szolgáltatók Országos Szövetsége Közgyűlésén**, a Budapest, 1146 Gundel Károly út 4. szám alatt található Gundel étterem Andrássy termében.

Jelen vannak:

A Közgyűlés jelenléti íve szerint:

* Dome Facility Services Group KFt. (1023 Budapest, Lajos u. 28-32. V. em.) – képviseli: Décsi Gábor
* First Facility Ingatlankezelő KFt. (1053. Budapest, Szép u. 2.) - képviseli: Fehér Botond, Szabó Gergely, Monoki Tamás, Dobai Enikő
* Future FM Létesítménygazdálkodási Zrt. (1148 Budapest, Fogarasi út 5. 1. em.) – képviseli: Schmidt József, Batári Ferenc
* MÜPA Üzemeltető kFt.(1062 Budapest, Váci út 1-3.)- képviseli: Tódika László, Kovács Attila,
* GraphisoFt Park Services kFt. (1031 Budapest, Záhony u.7.)- képviseli: Pálfalvi Zsuzsa
* KÉSZ Ingatlan Üzemeltető és Fejlesztő KFt. (6722 Szeged, Gutenberg utca 25-27.) – képviseli: Nagy Viktor
* KraFt-FM KFt. (1139 Budapest, Rap Károly u. 4-6.) – képviseli: Jászberényi István
* LEO (1121 Budapest, Ágnes út 21/a) – képviseli: Istiván Rita (főtitkár)
* PQS International Szolgáltató Zrt. (1117 Budapest, Sopron utca 19.) – képviseli: Gál Pál Zoltán
* STRABAG Property and Facility Services Zrt. (1095 Budapest, Máriássy u. 7.) – képviseli: Vágó László, Ruzsinszki Tibor
* SmartFM Ingatlanüzemeltető kFt. (2000 Szentendre, Vasúti sor 7.) - képviseli: Sólyom András
* Rustler kFt. ( 1016 Budapest, Hegyalja út 7-13.)- képviseli: Langbein Valentin
* Netdragon Service Group kFt. ( 1225 Budapest, Campona u. 1.) – képviseli Nagy Tibor

A Közgyűlés Napirendi pontjai:

1. Levezető elnök, a közgyűlési jegyzőkönyv hitelesítő személyek, valamint a jegyzőkönyvvezető személyének megválasztása

Előterjesztő: Schmidt József elnök

1. 2017. évi pénzügyi beszámoló ismertetése

Előterjesztő: Jászberényi István, alelnök

1. 2017. évi események ismertetése

Előterjesztő: Istiván Rita, főtitkár

1. 2017. évi pénzügyi beszámoló elfogadása

Előterjesztő: Vágó László, levezető elnök

1. 2018. évi Cselekvési Terv, események ismertetése

Előterjesztő: Jászberényi István, alelnök

1. 2018. évi tervszámok ismertetése

Előterjesztő: Jászberényi István, alelnök

1. 2018. évi tervszámok elfogadása

Előterjesztő: Vágó László, levezető elnök

1. Etikai bizottsági tagok előterjesztése

Előterjesztő: Schmidt József, elnök

1. Etikai bizottsági tagok megválasztása

Előterjesztő: Vágó László, levezető elnök

1. Egyéb

Előterjesztő: Vágó László, levezető elnök

1. **Elnöki köszöntő, a levezető Elnök, a jegyzőkönyvvezető, és a jegyzőkönyvet hitelesítők (2 fő) megválasztása, a Közgyűlés napirendjének az elfogadása**

Schmidt József, elnök köszöntötte a megjelenteket. Schmidt József a Közgyűlés levezető elnökének Vágó Lászlót javasolta. Ezután a jelenlévők nyílt szavazással, egyhangúan megszavazták a levezető elnököt. Levezető elnök köszöntötte a résztvevőket, megnyitotta az ülést és javaslatot tett a jegyzőkönyv-vezető és a jegyzőkönyv hitelesítők személyére. A jelöltek elfogadták a jelöléseket. További javaslat, észrevétel nem érkezett.

A tagok egyhangúan megszavazták a jelölt jegyzőkönyv-vezetőnek, Istiván Ritát és a jegyzőkönyv hitelesítőket, Ruzsinszki Tibort és Dobai Enikőt. Ezután a jelenlévők nyílt szavazással, egyhangúan megszavazták a jelölteket és a napirendi pontokat. A jelenlévők nyílt szavazással, egyhangúan meghozták az alábbi határozatot:

**1/2018(I.18.) számú határozatot:**

*A Közgyűlés levezető elnöke Vágó László. A Közgyűlés jegyzőkönyvét Istiván Rita vezeti, valamint Ruzsinszki Tibor és Dobai Enikő hitelesíti.*

A Közgyűlés további napirendje:

* + - 2017. évi pénzügyi beszámoló ismertetése
		- 2017. évi események ismertetése
		- 2017. évi pénzügyi beszámoló elfogadása
		- 2018. évi Cselekvési Terv, események ismertetése
		- 2018. évi tervszámok ismertetése
		- 2018. évi tervszámok elfogadása
		- Etikai bizottsági tagok előterjesztése
		- Etikai bizottsági tagok megválasztása
		- Egyéb
1. **A Szövetség Elnöksége által összeállított és Felügyelő Bizottsága által elfogadott 2017. évi pénzügyi beszámoló ismertetése**

Ezt követően Vágó László átadta a szót Istiván Ritának, aki röviden ismertette a 2017. évi eseményeket.

Bemutatta a szervezett szakmai eseményeket, a két kampány folyamatát és a munkacsoportok tevékenységét, beszámolt róla hogy a Benchmarking Munkacsoport a legtevékenyebb és, hogy nagy erőkkel dolgoznak az új benchmark kiadványon. Azt is elmondta, hogy az Üzemeltetési Folyamatokat Támogató munkacsoport létre hozta a *MINTATENDERT*, mely ingyenesen érhető el a szakma képviselői számára. Az Energetikai Munkacsoport megalakulásáról és folyamatos eseményeiről is beszámolt. Ezt követően Vágó László felkérte Jászberényi Istvánt a 2017. évi pénzügyi beszámoló ismertetésére. Jászberényi István elmondta, hogy a költségek 1 millió Forinttal elmaradtak a tervhez képest.

Összkiadás 14.531.259 Ft, összbevétel 14.850.000 Ft, melynek legjelentősebb hányada a tagdíjbevétel volt, összesen 14.000.000 Ft, az eredmény az előző évről áthozott 9.681.814 Ft eredménnyel együtt 10.000.555 Ft.

További javaslat, észrevétel nem érkezett.

1. **A Szövetség Elnöksége által összeállított és Felügyelő Bizottsága által elfogadott 2017. évi pénzügyi beszámoló elfogadása**

További javaslat, észrevétel nem érkezett. Ezt követően a levezető elnök javaslatot tett a 2017. évi pénzügyi beszámoló elfogadására. Ezután a jelenlévők nyílt szavazással, egyhangúan meghozták az alábbi határozatot:

**2/2018(I.18.) számú határozatot:**

*A Létesítménygazdálkodási és Épületüzemeltetési Szolgáltatók Országos Szövetségének Közgyűlése a Szövetség 2017.évi pénzügyi beszámolóját elfogadta, amelyet jelen jegyzőkönyv 1. sz. melléklete tartalmaz.*

1. **2018. évi Cselekvési Terv, események ismertetése**

Levezető elnök felkérte Jászberényi Istvánt a 2018. évi Cselekvési Terv és tervezett események ismertetésére.

Jászberényi István ismertette a 2018. évi terv alapjául szolgáló *Cselekvési Tervet* és eseményeket, melynek során elmondta, hogy a tervezett aktivitás középpontjában idén a nemzetközi kapcsolatot megerősítése, különös tekintettel a hasonló német és osztrák létesítménygazdálkodási szervezettek való kapcsolat felvétel, tapasztalatcsere és partnerség kialakítása és, az EUROFM konferenciáján való megjelenés áll. Beszélt az *Üzemeltetési Folyamatokat Támogató munkacsoport* tervezett átalakításáról és az új munkacsoport vezető, Pálfalvi Zsuzsa személyéről, aki a munkacsoport ez évi legfontosabb feladatának a tavaly megvásárolt létesítménygazdálkodási jogszabálygyűjtemény gondozását tekinti. Jászberényi István kitért a *„Szeretem a szakmám”* szakiskolai pályázat és folytatására a hozzá tartozó szakmai jutalomlátogatásokkal és műhelykorszerűsítési támogatással együtt, továbbá az *FM image* kampány folytatására. Indokolta a 2018. ez évi marketing költségkeretének 3 millió Forintra történő felemelését. Jászberényi végezetül ismertette az előzetes eseménynaptárt, mely tartalmaz 4 szakmai reggelit, World FM Day-t, Portfólió megjelenést, a benchmarking, az energetikai és az ÜFT munkacsoportok folyamatos üléseit. A bemutatott anyag a 2. sz. melléklethez került csatolásra.

1. **2018. évi tervszámok ismertetése**

A következőkben Vágó László felkérte Jászberényi Istvánt a 2018. évi tervszámok ismertetésére. Az alelnök elmondta, hogy a terv a 2017. évi tényszámok ismeretében véglegesedett és az évek során felhalmozott pénzügyi tartalékokból és az idei évi tagdíjakból kerül finanszírozásra. A 2018. évi tervet az elnökség, a felügyelő bizottság egyetértésével terjesztette a közgyűlés elé.

Jászberényi beszámolójában ismertette, hogy a tervezett költségek összesen 17.000.000 Ft-ot tesznek ki, míg a tagdíjak 14.250.000 Ft – értékben szerepelnek, áthozott eredmény 10.000.555 Ft, ennek alapján a várható pénzügyi eredmény 8.450.555 Ft.

A bemutatott tervszámokkal kapcsolatosan javaslat, észrevétel nem érkezett.

1. **2018. évi tervszámok elfogadása**

Vágó László levezető elnök További javaslat, észrevétel nem érkezett. Ezt követően a levezető elnök javaslatot tett a 2018. évi költségvetés elfogadására.

A jelenlévők nyílt szavazással, egyhangúan meghozták az alábbi határozatot:

**3/2018(I.18.) számú határozatot:**

*A Létesítménygazdálkodási és Épületüzemeltetési Szolgáltatók Országos Szövetségének Közgyűlése a Szövetség 2018. évi tervszámait, költségvetését elfogadta, amelyet jelen jegyzőkönyv 3. sz. melléklete tartalmaz.*

1. **Etikai bizottsági tagok előterjesztése**

Levezető elnök felkérte Schmidt József elnököt, hogy terjessze elő az elnökség javaslatát a megüresedett etikai bizottsági tisztségek betöltésére. Ezt követően Schmidt József elnök felterjesztette Dobai Enikőt, First Facility Ingatlankezelő Kft. és Langbein Valentint, Rustler Kft. Ezzel egyidőben Laskai Ildikó és Tóth Krisztián Etikai Bizottsági tagsága megszűnt.

1. **Etikai Bizottsági tagok megválasztása**

A levezető elnök javaslatot tett elnök javaslatot tett a tisztségviselők az előterjesztett Etikai Bizottsági tagok megválasztására.

A jelenlévők nyílt szavazással, egyhangúan meghozták az alábbi határozatot:

**4/2018(I.18.) számú határozatot:**

*A Létesítménygazdálkodási és Épületüzemeltetési Szolgáltatók Országos Szövetségének Közgyűlése a*

*Szövetség etikai bizottságának új tisztségviselőit,*

*Dobai Enikőt és Langbein Valentint megválasztotta.*

1. **Egyéb**

A levezető elnök feltette a kérdést, van-e a jelenlévőknek olyan javaslata, mondanivalója, amit a tagsággal meg kíván osztani.

Schmidt József elnök felterjesztette az elnökség javaslatát, Laskai Ildikó tiszteletbeli taggá történő megválasztását, ennek során beszélt Laskai Ildikó áldozatos munkájáról, a szövetség megalakítása és szakmai működése terén szerzett elévülhetetlen érdemeiről. Vágó László levezető elnök További javaslat, észrevétel nem érkezett. Ezt követően a levezető elnök javaslatot tett a tiszteletbeli tag megválasztására.

A jelenlévők nyílt szavazással, egyhangúan meghozták az alábbi határozatot:

5/2018(I.18.) számú határozatot:

*A Létesítménygazdálkodási és Épületüzemeltetési Szolgáltatók Országos Szövetségének Közgyűlése Laskai Ildikót a Szövetség Laskai Ildikót tiszteletbeli tagjává választotta.*

Laskai Ildikó a megtiszteltetésnek nevezte a jelölést és bemutatta utódját, Nagy Viktort. Ingatlanüzemeltető és Fejlesztő kft. ügyvezetőjét, aki azonos lelkesedéssel tevékenykedik majd. Schmidt József elnök tájékoztatta a tagságot az Atalian alapító tag és a SODEXO tag helyzetéről és tagsági viszonyának megszűnéséről.

Ezt követően levezető elnök köszöntötte Méri Tamást a Reisswolf Budapest kFt. ügyvezetőjét és felajánlotta a bemutatkozás lehetőségét a közgyűlést követő ebéden.

A levezető Elnök megállapította, hogy több javaslat, észrevétel, hozzászólás nincs, így megköszönte a jelenlévőknek a részvételt, majd több napirendi pont nem lévén, a Közgyűlést 12 óra 00 perckor a Közgyűlést berekesztette.

Budapest, 2018. január 18.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Schmidt József

Elnök

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dobai Enikő

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Istiván Rita

Jegyzőkönyv vezető

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ruzsinszki Tibor

Jegyzőkönyv hitelesítő

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jászberényi István

alelnök

Jegyzőkönyv hitelesítő

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vágó László

Levezető elnök